Bidestveanîna Mafên Netewî 
Yên Gelê Kurd Di Çarçoveya 
îranek Demokratîk û 
Federalî de 


Hejmar: 150 

6’ê Çileya Paşîn a 2010 

Buha: 150Tûmen 



Duheftînameyek siyasî, civakî, çandî û hunerîye ku Partiya Demokrat a Kurdistana îranê diweşîn www.kurdistanmedia.com/kurdi 



Mesûd Barzanî wekî kesayetiyê sala 

2010'an hat hilbijartin 

Di rapirsînekê de li Iraqê ku ji aliyê Ajansa A1 Axbariye ve 
hat çêkirin, serokê Kurdistanê Mesûd Barzanî, yekemîn 
derket. Kesayetiyên ku di rapirsînê de cih girtibûn: Nûrî 
Malikî, Celal Talabanî, Tariq Hasimî, Eyad Elawî û Usama 
Nucêfî, Di nava wan kesayetiyan de serokê Kurdistanê 
Mesûd Barzanî di rêza yekemîn de cih girt. 


Piştevaniya PDK îran ê 
ji berbijarkirina Sidîq 

Kebûdwend bo 
wergirtina xelata Aştî a 
Nobelê 

Rûpel. 2 


Pêlên Nû Yên îdamê îran Hejandin 

Di heyamê 13 rojan de 40 kes hatin îdamkirin 



evgera tundajo 

li Kurdistanê 


Pêvajoya îdama çalakên siyasî û 
sivîl li seranserê îranê di bin navên 
curbicur de her roj xurttir dibe. Eva 
jî li halekê de ye ku du hefteyan 
berî niha Komara Îslamî jiber 
pêpeskirina mafê mirov di 
biryarnameyekê de ji aliyê şêvra 
mafê mirov a NY ve hat mehkûm û 
şermezarkirin. 

Berdevkê Saziya Mafê Mirov a 
îranê, Mihemed Emîrîmuqedem, 
piştî mehkûmkirina îdamên roja 
Duşemî, 3'ê Çileya Paşîn, ji civaka 
navnetewî daxwaz kir ku 
dijkiriyarekî tund li hember wan 
îdaman ji xwe nîşan bide. 

Navbirî got ku: Nebûna 

dijkiriyarek tund ji aliyê civaka 
cîhanî ve li hember wan îdaman, 
weke nîşandana çirayek kesk e bi 
Komara Îslamî a îranê bona îdamên 
pêtir. 

Li gorî nûçeyên berdest li vê 
derheqê de li rojên Şemî û Duşemî, 
1 û 3'ê Çileya Paşîn de 11 kes li 
bajarê Kirmaşan û Zahidanê de 
hatin bidarvekirin. 

Herweha, li destpêka sala nû a 
Zayînî de jî 11 kesên Belûç bi 
tometên cuda li zahidanê de hatin 
daliqandin, 8 kesên din jî li bajarê 
Qumê û herweha çend roj berî niha 
jî çar kesên din li girtîgeha 
Zahidanê de hatibûn îdamkirin. Bi 
giştî di 13 rojên derbasbûyî de aliyê 
kêm 40 kes di îranê de hatine 
îdamkirin û çend kesên din jî di bin 
hukmê îdamê de ne û pêka 
pêvajoya ku Komara Îslamî girtiye 
pêş xwe, renge hukmê wan jî bi 
zûyî bihê cîbicîkirin. 



Bêguman serhildana nerazîtiyan û 
dijberîkirin ligel desthilata zal biser 
her civakekê de ji aliyê tak û girûp û 
xelkê akinciyê wê civakê,... 


Çend Xalên 
Girîng Derbarê 

Pêkanîna Jiyana 
hevbeş 


Elwac 


Pêwîstiya bi pêkanîna jiyan hevbeş di 
hundura her mirovekê/î de heye. Me 

Rûpel.9 


Di sala 2010'an de 57 rojnamevan hatine kuştin 

Li gor rapora rojnamevanên bêsînor, di sala 2010'an de bi giştî 57 
rojnamevan hatine kuştin(25% ji sala 2009 kêmtir). Hejmara herî 
bilind li Pakistanê ye (11 rojnamevan). 

51 hatine revandin 
535 hatine zindanîkirin 
1374 rojnamevan rastî êriş yan gefan hatine 
504 sansor li wan bûye 
152 bloger hatine zindanîkirin 

52 bloerger êriş li ser wan çêbûye 
62 welat rastî sansorkirina înternetê hatine 




Hunermend, 
nojdarên gelê 

xwe ne 


Daryûş 


Hunermend hertim cehd dikin ku bi 
harîkariya hunera xwe hin ji êş û 
keserên dilê xwe kêm 10 

Piştevaniya PDK îranê ji berbijarkirina Sidîq Kebûdwend 

bo wergirtina xelata Aştî a Nobelê 


Birêz Sidîq Kebûdwend, çalakê siyasî û berpirsê 
rêxistina Mafê Mirov a Kurdistanê bi tawana 
berevanîkirin ji mafê mirov û rexnekirina 
siyasetên dijî însanî ên rejîmê li Kurdistanê û 
binpêkirina buhayên mirovahiyê û tepeserkirina 
hovane ya çalakên mafê mirov li îranê, ji aliyê 
rejîma dijîazadî û mirovî a Komara Îslamî a îranê 
ve çend sal e ku hatiye girtin û ji aliyê dezgehên 
tepeserkar ên vê rejîmê ve di îşkencegehan de bi 
awayek bêrehmane û dûr ji hemû yasa û rêsayên 
mirovî, tê azardan. 


Partiya Demokrat a Kurdistana îranê hevdeng 
ligel kor û civatgehên mirovhez û xebatkarên 
siyasî û sivîl bo berbijarkirina navbirî bi armanca 
wergirtina xelata Aştiya Nobelê a sala 2011’an 
piştevaniyê dike. 

Partiya Demokrat a Kurdistana îranê 
Sekretariya 
30-12-2010 
9.10.1389 



Helperestî di îraqê de 

Kerîm Perwîzî 

Rojnameya "Têhrani Êmroz" roja Yekşemî, 

2'ê Çileya Paşîn, got û bêjek Kazimî Qumî, 
Balyozê berê yê Komara Îslamî li îraqê belav 
kiriye ku di wir de Kazimî hin ji siyasetên Komara 
Îslamî li hember xelkê îraqê, wî welatî û hêzên 
siyasî ên îraqê dixe ber bas ku di cihê xwe de 
hêjayî baldan û dahurandinê ne û derdixe ku di 
wan salan de rejîma han bi çi awayan li hebmer 
xelkêîraqê pîlan gêrane û di hewla wê yekê de 
bûye ku welatêîraqê geşekirin û tenahiyê bi xwe 
ve nebîne, heya ku Komara Îslamî bigîje 
mebestên xwe ên qirêj. 

Balyozê berê yê Komara Îslamîîtirafê bi wê 
yekê dike ku geşekirina pîşeyê niftê di îraqê de û 
zêdebûna berhema nifta wî welatî, derbek 
stratîjîkî ye li berjewendiyên Komara Îslamî, 
lewma hewlên zaf dane ku dest biser pîşeyê 
niftê diîraqê de bigrin. 

Lê di hemû axaftinên wî de ya herî balkêş eve 
ku Kazimî di beşek ji got û bêja xwe de wê yekê 
eşkere dike ku rejîma Komara Îslamî di bilindtirîn 
asta xwe de, rewşa îraqê weke fersendek dîtine 
ku dibe mifaha xwe ji wê derfetê werbigrin û 
desthilatek stûxwar û li bin bandor û tesîra xwe 
de bînin ser kar û rê nedin yên ku berjewendiyên 
Komara Îslamî naparêzin bihêne nav hikûmetê 
de. 

Balyozê berê yê rejîma Wîlayeta Feqîh li 
Bexdayê, ji bo pasawanîn bo siyasetên Komara 
Îslamî di îraqê de, di axaftinên xwe de dibêje ku 
hemû ew çend salane hezîneyek zaf kirine ku 
hikûmeta alîgirê amerîkayê nehê serkar û mafê 
xelkêîraqê bihê parastin û hikûmetek xelkî be! 

Ewa ku Komara îslamî hezîne û têçoyek zaf 
daye ku hikûmeta alîgirê Amerîkayê li Bexdayê 
nehê serkar û hikûmet stûxwar û guhgirê 
Komara îslamî be tu şik û guman têde nine, lê 
wate û maneya hikûmetek xelkî û mafê xelkê ji 
nêrîn û ramana Komara Îslamî ve balkêş û cihê 
heyrîmanê ye û di heman dem de henekpêkirine 
ku jêvaye xelkê deverê bi wan şîwazên 
piropagendeyên direwînî û çewaşekarane ên wê 
dê bihên xapandin. Di edebiyata Komara Îslamî 
de, xelkîbûn û hikûmeta xelkî û mafê xelkê hin 
peyv û destevaje ne ku bo tepeserî, tund û tûjî, 
givaş û kuştarên bikom û geşepêdana madeyên 
hişber, talan û destdirêjîkirina ser namûsa xelkê, 
azar û îşkenceya girtiyan û .... hukmê cîhadê bi 
dijî Kurd û fermana kuştina bikom a girtiyên 
siyasî tên bikaranîn. 

Bêguman Komara Îslamî di van çend salên 
dawiya êrîşa Amerîkayê bo serîraqê, hewlên zaf 
û hezîneyên zaf dane heya ku wêneyê îdolojiya 
tepeserkar, talanker û destdirêjîker a xwe di îraq 
û deverê de dubare bike. 



Egera birêvebirina nehînî a hukmê îdama 

girtiyek siyasî yê kurd 


Kurdistanmedia: Li gor rapora 
Navenda "Girtiyên Siyasî" a 
îranê, li derveyî welat, pistî 
nîvroya roja Yeksemî, 2’ê 
Çileya Paşîn, hêzên îdareya 
îtilaata Urmiyê, Husên Xizrî 
girtiyê siyasî yê kurd ji 
girtîgeha navendî a Urmiyê bo 
cihek nediyar veguhestin. 

Pêka pêvajoya ku rejîma 
Komara Îslamî girtiye pês, 




r * 





egera vê yekê heye Ku hukmê 
Husên Xizrî jî bi nehînî birêve 


biçe, daku derfeta nerazîtiyê 
nede kesê/î. Dîvana bilind a 
rejîmê li dawiya meha Çiriya 
Pêsîn a îsal de, di nameyekê de 
bo taya 9’ a birêveberiya hukmên 
dadgeha Şoreşa Urmiyê, biryra 
îdama Husên Xizrî ragihandibû. 
Eger Dadistanê Urmiyê wî hukmî 
pesend bike, hukmê îdama 
Husên Xizrî jî birêve biçe. 


TRT 6' hin gotinên kurdî qedexe dike 



Karmenda kevn Rengîn Elçî diyar kir ku birêvebiriya TRT 6-ê 
bikaranîna 60 gotinên kurdî ku di kurdî de alternatîfa wan nîne, 
qedexe kiriye. 

Elçî dibêje birêvebiriya TRT 6-ê bi îdîaya ku ev gotin ji aliyê Roj TV- 
ê tên bikaranîn, biryarek weha stendiye. 


Li gora agahiyên wê, gotinên 
ku TRT 6-ê hatine qedexekirin 
ev in: 

Aram, arîşe, artêş, asayî, 
asteng, belavok, bûyer, çalakî, 
dadgeh, damezrandin, darayî, 
derhenêr, dîmen, dîrok, 
dozger, ewleyî, ewlekarî, 
erdnîgarî, êrîş, fermî, gerdûn, 
girîng, helwest, hîndekar, 
komar, kovar, maf, merc, 
mijar, nakokî, navnetewî, 
netewe, nexşe, nijad, niqaş, 
nûjen, parêzger, pejirandin, 
perwerde, pîşesazi, pêşkeş, 
pêvajo, pêwîst, pirtûk, pispor, 
bijîşk, raman, raya gel, rexne, 
rêxistin, rizgarî, şano, şaredarî, 
tawanbarî, taybetî, têkoşîn, 
tenduristî, wêje, qedexe, 
zaningeh, zanyarî û hwd. 
Herweha gotinên weka 
Kurdistan û milletê kurd jî 
tên sansorkirin. 


Kasibkarek li devera Selmasê hat kuştin û yekî din jî birîndar bû 

Bi sedema destrêjiya hêzên Komara Îslamî, kasibkarek bi navê îrec Mehmûdzade, canê xwe ji dest 
da û kesek din jî bi navê Samî Mehmûdzade bi dijwarî birîndar bû. 

Nûçegihaniya Kurdistanê ragihand: hêzên Komara Îslamî a îranê roja l'ê Çileya Paşîn li havîngeha 
Quloze, ser bi “Şipîran" a Selmasê, kasibkarên gundê "Cengeser" xistin ber destrêjiyê ku di encam 
de îrec Mehmûdzade hat kuştin û Samî Mehmûdzade jî bi tundî birîndarbû. 

Termê îrec piştî 24 demjimêran bi kes û karên wî hat dayîn û Samî jî bo nexweşxaneyek li bajarê 
Urmiyê hat şandin. 


Gefa qutkirina av, elektirîk û gazê ji xelkê gundê Nê'ê hatxwarin 

Nûçegihaniya Kurdistanê ragihand, çend roj berî niha îdareya îtilaata Merîwanê, Pêşnimêj û 
Şorayên gundê "Nêy" gazî kirine û gef ji wan xwarine ku divê hûn liser endamên PDKÎ zaniyariyan 
bidin û wan bi me bidin nasandin. Herweha gotibûn, divê di nimêja înê de bê ragihandin ku ger 
karê teblîqî bo PDKÎ bê kirin, xelkê wî gundê ji av, eliktirîk û gazê dê bihên bêparkirin. 

Tevgera tundajo li Kurdistanê 



Ebdulla Hicab 


Renge ji ber xurtbûna têkoşîna 
tevgera neteweyî li Kurdistanê, 
mijara vegeşîn û pêşveçûna tevgera 
tundajo (radîkal) an tevgera ku bi 
navê dîn bi awayek pir ji tund û tîjî 
u binajo (fanatîk) û bi metodên 
dijwar kar dike, hin zêde berçav 
nebe. Lê nîşaneyên ber bi pêşçûna 
tundajoiya dînî û xwe girtina 
tevgera radîkale îslamî li Kurdistanê 
pir eşkere xuya dikin. Li derveyî 
Kurdistanê jî, di nava civaka Kurd 
de diyardeya tundajoiya dînî û 
kombûna lawan li devra rêkxistin û 
komelên tundajoye olî ber bi 
zêdebûnê ve ye. 


Bindestiya neteweyî, belengazî û 
desttengî, bêkarî, serneketin di 
civakê de, nebûna derfeta beşdarî di 
birêveberî û siyasetê de, nebûna 
rifah û ewlekariya jiyanê, nebûna 
derfetên wekhev ji bo xwendin û 
xwepêgehandinê û astengiyên li ser 
riya damezirandina jiyana asayî 
hemû alîkarin ji bo serhildan û 
pêşveçûna weha tevgerekê. Lê di 
wan salên dawî de, pêşveçûna 
zimanê tund û tîjiyê, bikaranîna 
dezgehên ragehandin û 
pêwendîgirtin ji bo weşandina 
mesajên tund û tîjî û dijberiya siyasî 
li ser bingeha ol, netewe, ziman û 
hwd ... zemîneya pêşveçûna wê 
tundajoiyê zêde xweş dikin. 


Aliyên hevbeşe wê tevgera nû ya 
tundajo li Kurdistanê, dijberiya wan 
bi alî û rêkxisitnên siyasiye ilmaniye 
Kurdistanê re, dijberiya pîvanên 
demokrasî û mafên mirovan, 
dijberiya bi mafên wekheve jin û 
mêran re, xurtkirina dijberiyên olî û 
civakî, dijminkariya eşkere bi 
sîstema demokrasiya lîberal re û 
bikar anîna metodên weke xwekujî 
û qurbanî kirina tak ji bo armancên 
siyasî ye. Ew dîtin, tevgera nû ya 
binajo ji hêz û aliyên dîndare din ku 
ev fc^malane li qada siyasiye 
Kurdistanê dixebitin cuda dike. 


Ev tevger ji xwe re 
damezirandina deselatek olî li ser 
bingeha Şerîeta Îslamî kiriye 
armanc û dixwaze bi riya Cîhadê ve 
bigehe wê armancê. 

Her çend wê tevgerê carê li 
Rojhilata Kurdistanê nav an 
nasnameyek diyar nebe jî, lê li hemû 
bajarên Kurdistanê û li gelek 
gundan nîşaneya çalakiyên wê 


tevgerê diyarin. Mesaja serekeye 
wê tevgerê ewe ku li ser bingeha 
nêzîkbûnek binajo ji ola îslamê ku 
bingeha xwe ji selefiyetê digre, 
deselata Şerîetê bi ser rêveberiya 
siyasî de serbixe û xelafetek olî 
ava bike. Ev tevger, nerazîbûna 
civakî û bindestiya neteweyî weke 
emraz ji bo xurtkirina bingeha 
xwe bikar tîne û bi wî awayî 
cudabûna xwe ji siyaseta 
neteweyî-dînî ku di wan 30 salên 
dawî, di çarçoveya Tevgera Xebat 
de beşdarî tevgera neteweyî li 
Rohilata Kurdistanê bû, nîşan 
dide. Ew tevger her wisan xwe ji 
wê rêbazê jî cuda dike ku piştî 
hatine serkar a rêjîma Komara 
Îslamî li îranê di bin siya tekiye û 
xaneqahên girêdayî bi tevgera 
Muftîzade ve di çarçoveya Komara 
Îslamî de kar dikir. 


Tevgera tundajoye olî li 
Kurdistanê ji ber ku xwe ji deslata 
şîe ya rêjîmê cuda dike, li hin 
herêmên Kurdistanê kariye ji xwe 
re ciyê pê veke û hebûna xwe 
biselimîne. Her çend carê ew 
tevger weke hêzek xwedî bandor 
neketibe rojeva siyasî, lê weke 
hêzek xwedî potansiyela 
pêşveçûnê di rojevê de ye û 
dikare di qonaxên hesas de bi 
awayê cidî derkeve meydanê. 

Pêşîneya binajoiya dînî di 
çarçoveya siyasî de li 4 bal 
bisilmanên Sunne dizivire 
dehsaliyên sêyê li sedsaliya 
bîstem, û dema serhildana tevgera 
"Birayên Bisilman" yan îxwan al 
Muslimîn li sala 1928 li Misrê. 
Armanca Hesen A1 Benna li 
damezirandina tevgera îxwan li 
Misrê ew bû ku bi riya şiyariya 
dînî ve, rewşa siyasiye civakê 
biguhere û newekhevî û 
bêedaletiya civakî bi dawî bîne. 


Tevgera îxwan di destpêka 
xwe de alîgirê tund û tîjî an 
bikaranîna zorê ji bo bidestxistina 
armancên siyasî nebû, lê piştre 
dema ku Seyîd Qutb (1906-66) 


weke îdeoloj û birêveberê tevgerê 
hate pêş, hizra Cîhad û 
damezirandina deselata Îslamî li 
cîhanê kete rojeva tevgerê. 


Çiqên tevgerê li welatên dine 
bisilman di dema şerê cîhaniyê 
duyê hatin damezirandin, sala 
1941 tevgera Cemaetê Îslamî li 
Hind-Pakistanê hate damezirandin 
u pişt re zêdetir pel veda û piraniya 
deverên başûrê Asiya girt. Lê wê 
tevgerê li Kurdistanê pêşketinek 
wisan bi dest nexist û nekarî bi 
rêkxistin bibe. Ji ber ku wê demê 
pêşnegên olî li Kurdistanê, ketin 
bin karîgeriya tevgera neteweyî û li 
bin ala tevgera siyasiye Kurdistanê, 
mijara mafên demokratîk û 
neteweyî xistin rojeva xwe û 
civakê. 


Şerê Efxanistanê li dawiya salên 
1970, rewşa tevgera binajoye 
îslamî li Rojhilata Navîn û li 
Kurdistanê jî guherî. Li seranserî 
herêmê, alîgirên "Cihadê" berê xwe 
dan Efxanistanê û bi piştgirî û 
alîkariya darayî û teknolojiya 
Amerîka li şerê li dijî Yêkitiya 
Sovyet de beşdar bûn. Ji Kuridstanê 
re jî bi taybet li Başûr û Rojhelatê 
Kurdistanê ve be dehan kes çûn 
Efxanistan û Pakistanê heya ku 
tevlî wê tevgerê bibin. 


Piştî serketina tevgera 
Mucahidîn li Efxanistanê, wan 
şervanên cihadkare Kurd berê xwe 
dan Kurdistanê û wê carê li welatê 
xwe rêkxistinên tundajo ava kirin. 
Sala 1987 yekem tevgera cehadî ya 
Kurdistanê, bi navê "Bizûtnewey 
Îslamî le Kurdistan” li îranê bi 
rêberiay mela Osman Abdul Azîz 
hate damezirandin heya ku li 
Başûrê Kurdistanê û li îraqê kar 
bike. Ew tevger pişt re ji hev cuda 
bû û balê tundajo bi navê Ensar A1 
îslam bi serokatiya Mela Kirêkar 
kete dijberiya deselata Kurdî. Ew 
yek di serî de ji bo hêzên neteweyî- 
oliye Kurd û piştre jî ji hemû 
tevgera Kurd re bûyerek nû û 


çaverê nekirî bû. Ji ber ku ew li 
hêviyê nebûn ku cihadkarên 
Kurd, carek ji caran vegerin 
Kurdistanê û ji siyaseta 
demokratîk û lîberale hêzên 
Kurd re bibin gef. 


Tevgera tundajo ya olî li 
Rojhilata Kurdistanê di gel ku li 
ser heman bingeha hizrî ya 
Bizûtnewey Îsamî hatibe 
damezirandin, lê tu nîşaneyên 
hindê nînin ku girêdan; 
rêkxistinî bi wê tevgerê re hebe. 
Ew jî wê metirsiyê zêde dike ku 
ew tevgera bê adres pitir ber bi 
tundajoiyê ve here û di dawiyê 
de hem ji bo heremê û hem jî ji 
tevgera neteweiye Kurdisatenê 
re bibe pirsgirêkek cidî. Ji ber ku 
zemîneya xurtbûn û pêşveçûna 
tevgera radîkale Îslamî li 
Rojhilatê Kurdistanê heye. 

Çalakiyên ku tevgera tundajo 
ya Îslamî li Rojhilata Kurdistanê 
dimeşînin, ji pir aliyan ve weke 
destpêka xwegirtina wê tevgerê 
li welatên weke Efxanistan, 
Somalî, tevgera welat nenase A1 
Qaide û tundajoiya Îslamî di 
civakên bisilman de ye. Ew bi 
riya çalakiyên xêrxwazî û bi navê 
şiyarkirina olî dikevin nava 
civakê, lê dema xwe bihêz kirin û 
têra xwe kesên amadeyî 
xwekujiyê amade kirin, dikevin 
çalalkiyan. 


Ev demeke ku nîşaneyên 
çalakiya wê tevgerê li Rojhilata 
Kurdistanê zêde bûne. Ev tevger, 
ji ber cewhera xwe ya dij 
demokrasî û wekheviyê, rêbaza 
ku ji bo bidestxistina deselata 
siyasî bikar tîne û şêweya karê 
xwe, heta eger bê û ji mafên 
neteweiyê gelê Kurd jî xwedî 
derkeve, ji bo pêşeroja gelê Kurd 
metirisyek mezin e. Lewma 
xurtbûn û pêşveçûna wê tevgerê 
ji hemû hêzên siyasiye Kurd re 
sîgnalek bi metirsiye ku pêwîste 
bi cidî were girtin û di hember de 
rê û rêbazên pêwîst werin danîn. 

Cehd û bizav, bona bidestveanîna 
sîstemekî siyasî a armancxwaz, ji 
mêj dem e bîr û hizra mirovan bi 
xwe ve mijûl kiriye. Yûnaniyên 
kevnar yekem kes bûn ku 
pêdvîbûna destpêragehiştin bi 
hikûmetek siyasî a jêhat ji bo jiyana 
mirovan dane eyankirin. Pirsyarek 
ku ji wan re derket holî, eva bû ku 
kîjan nizama siyasî û kîjan awayê 
hikûmetê, herî baş û jêhat e? Ev 
pirsa han ya li berçav hêsan û sade, 
wek pirsyarên herî sereke yên tev 
felsefeyên siyasî di pêvajoya dîrokê 
de xwe derxist holê . 

Herê gelo em dikaribin bêjin îro 
wate di destpêka Sedsala 21’an de, 
lêgerîn û berhevdana mirovatiyê 
bona peydakirina bersiveke bicih ji 
bo pirsyara han, serkevtî bûye ? 
Bona berhevdana zaftir a wê 
mijarê, dibe bêjin ku li her cihekê 
ku mirov bi ser mirovan de 
desthilat û hakimiyetê dikin - wate 
bikiryar di tev nîzamên siyasî- 
pirsyara berheqî a wê desthilatê, 
wek pirseke bingehîn xwe derdixe 
holê. 

Bi erxayînî dikaribin bêjin ku 
demokrasî an xelkserwerî, tenê 
nizama siyasî a heyî di cîhanê de ye 
ku bersiveke baş bi pirsyara 
berheqî û meşroiyeta deselatê dide. 
her bi vê sedemê herçend ev 
şêwaza hikûmetî, tenê di kêm 
welatên cîhanê de hatiye 
cihgîrkirin, lê mîna sembol û 
mînakekî baş bona îdarekirina 
welat, bi avayekî berfireh cihê xwe 
di bîr û raya giştî a cîhanê de 
vedike. Kêm ninin ew welatên ku di 
cîhanê de îro zêdebarê dijwarî û 
astengên di biyavên siyasî, aborî û 
Civakî, di pêxema gihîştin bi 
demokrasiyê cehdê dikin. Ji hêlek 
dinê, tu hukûmeteke siyasî û heta 
rejîmên herî reş ên kedxarî û 
dîktatorî di cihanê de peyda nabin 


Demokrasî 

Beşa 1 



ku xwe nizamekî nedemokratîk 
xwe dinasînin. Herê gelo ew yeke 
nîşan û berjenga rastiya 
demokrasiyê nine? 

Diyare ewa bi vê wateyê nine ku 
demokrasî nizameke bê kêmasî û 
îrad e. Tiştek asayî ye ku heya îro 
hikûmet û nizamên siyasî yên 
demokratîk jî nekarîne bersivek 
tewaw bi tev arîşe û pirsgirêkên 
civatgeha mirovatiyê û nemaze ya 
ku peywendî bi dada civakî ve 
heye, bidin. Lê dibe di navbera 
rejîmeke siyasî a armancxwaz û 
îdeal û rejîma herî baş a siyasî 
cudahî were danîn. Wate ewa ku 
dibe hebe û ewa ku birastî bi 
awayê herî baş heye. 

Zêdebarê pirsgirêk û arîşeyên 
peywendîdar bi parvekirinên 
madî, îmkana mifahvergitina 
xirab ji hêz û desthilatê di tev 
nizamên siyasî û ji vana di 
demokrasiyê de heye . Lê dibe ev 
yeka were berçavgirtin ku 
demokrasî tenê nizamek e ku bi 
berçavgirtina hin rêkar û 


mîkanîzmên xasmanî di 
birêvebirna kar û barên welat, 
bona berahîgirtin ji gendeliyan, 
kiryarên micid birêve birine. Ew 
rêkar û mîkanîzmên han kîjanin? 
Hêz û desthilatê di xwe de meşîna 
ber bi zêdebûn û kocîbûnê heye. 
Rewişt û xwasteka her dewletekê, 
berfirehkirina kewşenê desthilatê 
di hundir û dervede ye. Her bi vê 
sedemê, desthilat hertim pêdvî bi 
zêrevanî û diyarîkirina sînoran e. 
Sînorên tev dewlet û hikûmetan, 
di vir de ye ku digel kesayetî û 
hurmeta mirovan serederiyê 
dikin. Tiştekî han bi neçarî 
peywendiyeke pir arîşe di 
navbera mafên mirovan û şêwaza 
rêkxistina dewletê pêk tîne. 

Lewra nerast nine ger em bêjin ku 
pirsgirêk û arîşeya herî sereke a 
nizameke siyas a demokratîk, 
rêkxistina bi aqilane ya 
peywendiya pirr aloz a navbera 
azadiya welat digel civak û 
dewletê ye. 

Rêkar û mîkanîzmên ku 

demokrasiyê ji bo armancekî 
han berçav digre, curbicur in û 
wek pîvan û miiyarên avakerên 
wê tên hesibandin. Pîvan û 
bingehên herî girîng ên 
demokrasiyê ji eslên jêrîn pêk 
tên: 

Berçavgirtina hurmeta 
mirovan û mafên mirov wek 
bihayeke bingehîn. 

Pejirandina fireçeşnî ai 
piloralism û zelalî wek 
bingehekî pêdivî ji bo civatgehê. 

Desthilata xelkê di riya 
beşdariya siyasî a wan di kar û 
baran, danîn û berheqîdan bi 
binyatên desthilatê. 

Bersivderbûna binyatên 
desthilatê li hember xelkê de. 

Azadiya partî û saziyên 
civatan wek berjenga teverên 
birêvebirina îradeya sîyasî a 
xelkê û îmkana pêkanîna 
altirnativ ji bo hikûmetê. 

Azadiya Ramanê, 
derbirîn û qelem, wek berjenga 
geşekirina jiyana demokratîk a 
civakê. 

Parvekirina hêz û 
dezgehên Dewletî bi armanca 
tewerekê ji bo garantîkirina 
azadî û zêrevaniya desthilatê. 

Hikûmeta yasayê, vate 
wek hêviya hemûyan li hember 
yasayê û berçavgirtina wê ji 
aliyê tev binyatên hikûmetî û 
hevwelatiyan. 

Hebûna zelaliyetê di 
biyavê siyaseta derekî ji bo 
rêkxistina peywendiyeke eqlanî 
ligel dewletên cîhanê di asta 
navnetewî de. 

Em dikarin bêjin ku ew eslane 
mîna wan Kerpûçan tên 
hesibandin ku avahiya 
demokrasiyê ava dikin. 

Di beşên din de her yek ji wan 
eslan dê bihên şirovekirin. 


Kê qazanc dike? 




Keyhan yûsifî 


Bêguman serhildana 

nerazîtiyan û dijberîkirin ligel 
desthilata zal biser her civakekê 
de ji aliyê tak û girûp û xelkê 
akinciyê wê civakê, dijkiryarek e li 
hember kiryar û riftarên nehêja 
ên desthilatê li hember wan. 

Pêkhatiya desthilata zal mêtod 
û şîweyên xistineber basa van 
nerazîtiyan yan wan daxwazan 


diyarî dike. Mirov ji bo gihîştin bi 
maf û daxwazên xwe, hertim rê û 
şîwazên herî sivik hildibijêrin ku 
kêmtirîn nirx ji wan re hebe. Wate 
şîweyên got û bêj û daxwazên bi 
awayê medeniyane û demokratîk. 
Lê naveroka hin ji desthilatan ligel 
vê cura daxwazan hevaheng nine 
seba çawaniya hişkiya desthilat û 
serberedayiya karbidestên vê 
sîstemê, xistne ber basa her cure 
daxwazek rewa dibe tawan û bi 
tundtirîn û hovanetirîn şîwe tên 
bersivdan. 

Teqîna roja Çarşemî 24’ ê 
Sermawezê li bajarê Çabehar. 
(devera Beloçistanê], dîsan bû 
sedema kuştina 39 kesan û 
birîndarbûna dehan kesên din ku 
pirraniya wan jin û zarok û xelkê 


bêguneh bûn. Akama wiha 
kiryarekê û bikaranîna van 
metodan, karek rewa nine û ji xwe 
re mehkûm e. Lê pirsa girîng ku 
dibe sedem ku mirov pêtir li ser 
bisekine, ew kiryar û riftarin ên ku 


rê liber wiha karesatan xweş dikin. 

Qazanca wiha kiryarekê bo kê 
vedigere? Xelik? Girûpên dijber ên ku 
wan kiryaran encam didin? Yan 
desthilata Komara Îslamî? Di her 

Dom: Rûpela 5 

haletekê de bêguman qazancê van kiryarên vedigere 
bo desthilata sereberdayî. Girûpên dijber bi encamdana 
kiryaran wiha, riya bidestxistina du armancan 
dişopînin. Yekim: neçarkirina desthilata navendî bo 
danpêdana bi daxwazên wan û misogerkirina wan 
xwastan. 

Duyem: weke alavekê ji wan kiryaran mifahê 
distînin bo nasandina xwe bi xelk ; dever, welatên 
cîhanê û navnetewîkirina pirs û xwastikên xwe, ku eva 
jî her di pêxema bidestxistina xwastikên benda yekim 

e. 

Lê kiryarên wiha rêxweşkerin bo bikaranîna tund û 
tûjiya pêtir ji aliyê dezgehên tepeserkar ên desthilatê 
ve û rê dide desthilatê ku bi heza xwe pêtir çalakên 
çandî û sîvîl bi hêceta peywendî ligel rûdana wan 
bûyeran destbiser bike û lidarve bike. 

Rejîma Komara Îslamî bi taybetî û hemû desthilatên 
serberedayî û hov bi giştî, nehez û dijberên xwe bi 
terorîst sûçdar dikin ku weha rewayiyekê çi li 
navxweye welat û çi di asta navdewletî de dide 
kiryarên tepeserkarane ên rejîmê. 

Rejîmê bi hilgirtina mafê parastina rewa, hovane û 
bi awayên nemirovane dikeve qirkirina dijber û 
neyarên xwe û xelkê bêtawan, herweha lisêdaredana 
11 çalakên girtî ên Belûç piştî wê bûyerê mînakek ji 
cînayetên dezgehên terorê ên dewleta Komara Îslamî 
bûn. 



Lê tiştek ku ji helwestên vê dawiyê ên karbidestên 
rejîmê bi nîsbet helwestên berê ên wê di peywendî 
ligel wiha bûyerekê de cuda bû, tometbarkirina 
Erebistana Seûdî û Pakistan bû. Xincî Amerîka, 
Birîtaniya û Îsraîlê ku berdewam weke bikerên wan 
bûyeran ji aliyê karbidestên rejîmê ve bibê tu fakterek 
dihatin tometbarkirin, wê carê Erebistan û Pakistan jî 
çûne rêza tawanbaran, heya qasekê ku Seyîd Hesen 
Neqewî, endamê Komîsyona Ewlehiya Netewî dibêje: 
“li gor hin zanyariyên bi belge, saziya sipaya Pakistanê 
rasterast di perwerde û elimandina terorîstan de rol 
dilîze û...". 

Eva jî taktîka eşkere ya rejîmê her di destpêka 
pawankirina desthilatê ve heya niha bûye, veguhestina 
sedemên bûyeran bo dervey welat, girêdayîbûna 
bikerên wan kiryaran û herweha opozîsyona rejîmê bi 
welatên biyanî û ji wana Amerîka, Brîtanya û Îsraîl, ku 
bi vî awayî dixwaze berpirsayetiya wan bûyeran liser 
milên xwe dûr bixe, lê ya rastî ev e ku ewa kiryarên 
nekêr û serberedayî ên rejîmê ne ku wiha karesatekê 
diafirîne. Rejîmek ku biçûktirîn dengê cuda difetisîne 
û xincî boçûna xwe a hişk tu bîr û hizrînek din 
napejirîne û di rastî de, eve rejîm e ku dibe sebeb û 
afirînerê cudahî, newekhevî, zulm, givaş û ew seqaya 
reş û berteng a civaka îranê ye ku girûpên wiha neçar 
dike ku dest bo teqîn û xwe teqandinê bibin. Her weke 
me got ku girtin pêşa wiha metodekê de xwe di xwe de 
mehkûm e, lê çavkaniya sereke, rejîmek e ku bo mana 
xwe heta rehm û gunehê bi halê xelkê bêtawan de jî 
nahê û bixwe afirînerê karesatênwiha ye. 

Rêberên Komara Îslamî a îranê ji encama 
ragehandina dadgeha Herîrî nigeran in 



Dara Natiq 


Pirsa Dadgeha 
Navneteweyî a pêregehîştin 
bi perwendeya terora Refîq 
Herîrî Serokwezîrê berê yê 
Lubnanê, di heyamên çend 
salên derbasbûyî de bûye 
cihê bas û gengeşeyek zaf di 
nava part û aliyên siyasî yên 
Lubnanê û zaf caran ew 
welate heya qasê alozî û şer 
û pewçûnên navxweyî 
jîbirye. Piştî terora Herîrî, 
piraniya welatên cîhanê û 
nemaze Komîsyona peyda 
kirina rastiyan 
"Heqîqetyab" ku ji aliyê 
sazya Netewên Hevgirtî ve 
bo vekolîn ji perwendeya 
terora navbirî hatibû pêk 
anîn, Hizbullah û dewleta 
Sûriyê bi pilandarêj û 
encamderê sereke yê vê 
terorê nav bird. 

Encama biryara 
Komîsyona peyda kirina 
rastiyan bûye hegera 
pejrandina biryarnameyekê 
ji aliyê Şêvra Tenahiyê ve ku 
li gor wê çendê Dadgeha 
Navneteweyî a Laha li sala 
2007'an şûndedepirsa 
vekolîn û pêdeçûn kirin bi 
perwendeya navbirî girte 
sitûyê xwe. hemen dadgehê 
di çend rojên derbasbûyî de 
ragehand ku di heyamek 
nizîk de ew yê encama 


vekolîna vê perwendeyê bi 
raya giştî re bidin eşkere 
kirin, ku wisan dixuye 
Hizbullah bi tawanbarê 
sereke yê vê terore bihê 
naskirin. Pirsa han bûye 
sedema vê çendê ku rêberên 
Hizbullahê niha de li xwe 
ketine û gefan dikin û 
dijkiryarên tund ji xwe nişan 
didin. Hesen Nesrullahê 
serokê vê partiyê ragehand 
ku dadgeha han dixwaze ku 
di bin zext û bandora alîgirên 
dewleta Îsraîlê de prek ji 
rayedarên partiya me^ 
tawanbar bike, nabirî 
herwisan got ku di encama 
derçûna biryarek han de ji 
aliyê dadgehê ve, ew yê 
dijkiryarên tund ji xwe nîşan 
bidin. Ew axaftinên serokê 
Hizbulahê bûye cihê 
nigeraniya raya giştî û 
nemaze welatên herêmê û 
aliyên siyasiye Lubnanê. 

Ji aliyekî din we Xamineyî 
rêberê Komara Îslamî a 
îranê, ji helwestên xwe yên 
dawî di vê derheqê de 
ragehand ku dadgeha 
pêregehîştin bi perwendeya 
terora Rfîq Herîrî tiştekî 
teşrîfatiyê û dûre ji 
dadperweriyê û îran bi tu 
awayî encama biryara wê 
dadgehê napejrîne. Xamineyî 
di demekê de vê gotinan 
dibêje ku Hizbulah ji hêla 
siyasî, abûrî û nîzamî ve ji 
aliyê îranê we piştgîrî jê tê 
kirin û sûçdar bûna 
Hizbulahê di vê derheqê de 
komek gomanan li ser îranê 


çê dike. Ev helwêstên Xamineyî 
bûye cihê nigeraniya welatên 
herêmê bi giştî û Lubnanê 
taybetî ji berku îran bi wa 
helwestên xwe weke 
destêwerdan di kar û barê 
welatên cîran de tê sûçdar 
kirin. Xamineyî niha de 
dixwaze bi wan helwestên 
gumanan li ser encama dawî 
biryara dadgeha Laha çê bike û 
bi handana Hizbulahê 
zemîneya şerekî hundrî di 
Lubnanê de berhev bike ku 
bibe hegera têkdan û aloztir 
kirina tenahiya herêmê. 

Nivbirî di demekê de bas ji 
bêedaletiya dadgeha Laha dike 
ku henoke bi sedan xwandekar 
û xebatkarên azadîxwaze îranê 
di zîndanên wî welatî de tên 
eşkence kirin û di dadgehên 
nizamî û çend xulekî de 
sizayên herî giran bi ser wan 
de tên sepandin û nemaze 
beşek berçav ji wan tên 
darwekirin. Ji aliyekî din we bi 
dehan xurtên azadîxwaz û 
şoreşvan di zîndana Kehrîzek a 
bajarê Tehranê de bi avayên 
hovane û dûr ji rewişt û 
wîjdana mirovahiyê ji aliyê 
karbidestên Komara Îslamî a 
îranê we destrêjiyên cinsî ji 
wan hatiye kirin û bêrehmane 
eşkence hatine kirin û niha ji 
her ew kiryar didomin. Xelkê 
îranê di bin zulm, tepeserkirin 
û bêdadiyê de jiyana xwe 
didomînin û rewş û zirûfa 
polîsî û emniyetî per û baskên 
xwe bi ser welêt de kêşaye û 
her dengekî azadîxwazî di wî 
welatî de bi avayekî tund tên 
xendiqandin. 

Hindik hindik, 


xurek dê bibe pelûqundik 



Cefer Mubeşirniya 


Piştî heyamek dûr û dirêj û 
gîrobûnek zaf, di encam de 
armancdarkirina yaraneyan hat 
sepandin û ket qonaxa 
birêvebirinê. 

Pêka zaniyriyan di rojên 
destpêka birêveçûna terhê 
dujminkarane yê han de rejîma 
Komara Îslamî, pir zû bandora 
xwe ya nerênî xist ser jiyana 
xelkê û tevlîhevbûna rewşa 
jiyanê û hêrsbûna xelkê ji 
desthilatdarên rejîmê gihîştiye 
ser hestiyan. Lê ew çarereşî û 
hêrsbûna xelkê, heya niha 
nebûye dijkiryarek giştî a weke 
xelkê welatan ên ku li hember 
biryarek nekêr a hikûmeta xwe 
de dest davêjin xwenîşandanan û 
bi yek deng cîhanê ji şaşiya 
desthilatdarên welatê xwi 
haydar dikin û bi daxwaz 
ên rewa desthilatdarên hikûme 
xwe ji biryara şaş paşde 
dizivirînin. 

Ewa jî vedigere ser vê yekê ku 
xelkê îranê ji hovîtî û nemiroviya 
desthilatdarên Komara Îsamî tu 
guman ninin û dizanin ku li 
hember her cure meş û 
nerazîbûnek, xwînxwarên rejîma 
melayan dê weke hercar dest 
bavêjin girtin, kuştin û îşkenceya 
neraziyan. 


pirsgirêk û arîşeyên nexweş û kirêt 
ên weke şer û pevçûn di navbera 
xelkê de diqewimin û bi wî awayî 
kela daxa ku rejîmê li dilê wan 
daye, biser hev de dirêjin. 

Wan desthilatdarên talanker 
rewşa jiyanê wiha lêkiriye ku di 
sedsala 21'an de li îrana 
dewlemend û xwedî çand û 
abûriyek bihêz, bi sedema 
birêveçûna terhê jiholêrakirina 
yaraneyan û destpêkirina giraniyek 
çendqat, bi neçarî xelkê rû kiriye 
jiyanek destpêkî. 

Bo mînak li pirraniya deverên 
îranê, xelkê şiyana kirîna nift û 
gazê bi nirxek çendqatî ninin û di 
vê zivistana bi sir û seqem de bo 
gerimkirina malên xwe rû kirine 
sobeyên rejoyê yan jî sobeyên 
daran û dest bi komkirina dar û 
qirşikan kirine. Ewa jî rewşa 
jiyanekê ye ku di destpêka sedsalên 
20'an de bidawî hatibû. Her seba 
giraniya şevatê, xelkê turumbêlên 
xwe sekinandine û bo hat û çûnê 
mifahê ji matorgazî û payskilan 
werdigrin, diyare di halekê de ku 


nirxa kirîna wan du alavên hat û çûyê 
jî çend qat bûye. 

Giraniya şevatê kar li gişt aliyên 
jiyana xelkê kiriye. Karxane û 
kûrexaneyan demjimêrên karê xwe 
kêm kirine û berhemên xwe kêm 
dikin û ev yeka jî bûye sedem ku 
alavên pêwîste jiyanê ên ku di 
karxaneyên navxwe ên welat de 
dihatin bikaranîn, dest nakevin yan jî 
nirxa kirîna wan xeyalî ye. karmend û 
kedkarên karxaneyan tên derxistin û 
bêkarî çendqat jorde çûye. Heqê 
elektirîkê bi qasekê ye ku kargehan 
mifahsitandin jê ragirtine û pirraniya 
karên xwe bi destî dikin. 
Mifahsitandin ji alavên elektirîkî ên 
nav malan de hatiye sekinandin û bi 
giştî jiyana bajêrvanî ketiye qonaxek 
destpêkî de. 

Jiyana gundan jî li vê çarereşiyê 
bêpar nine. 

Jiyana gundan jî ku girêdayî bi 
pezdarî û werzêriyê û beşek wan jî di 
riya kasibkariya ser sînoran e, ji wan 
3 pîşeyên jiyanê re jî dîsan giraniya 
şevatê rolê xwe yê nerênî dilîze, dema 
ku xuyaye bijîva pirraniya kasibkarên 


ser sînor di riya kirîn û firotina şevatê de 
dabîn dibe, tê zanîn ku piştî birêveçûna 
wî terhî nirxa şevatê li îranê de ligel 
welatên cîran wekhev e û ew riya 
derxistina bijîva jiyana gundiyan jî hat 
daxistin. 

Ji aliyek din jî bo pîşeyên weke 
pezdarî û werzêriyê jî hewcehî bi hin 
alavên taybet bi wî warî heye bi taybetî 
"tiraktûr” pirraniya karê werzêrî pê tê 
encmdan, lê wê jî pêwîstî bi mesrefek zaf 
a gazoîlê heye, ger karê rojane yê alavê 
tiraktorekê ligel berhema wê bihê 
berhevdan, di rastî de qazanc serê mawe 
(maye)dixwe. 

Meseleyek din ku ji her tiştek 
girîngtir e, mesela destnekevtin û 
giraniya nan e ku di îranê de mesrefek 
zaf heye û tu tiştek din jî nikare cihê nan 
bigre. Piştî birêveçûna terhê 
armancdarkirina yaraneyan, him nirxa 
nan pirr jorde çûye, him jî naxane seba 
destnekevtin û giraniya şevatê bi neçarî 
hin nan dikin, ewa jî bûye sedem ku xelik 
sefên dûr û dirêj ber deriyê 
naniwaxaneyan girê bidin û ji 
demjimêrek heya du demjimêran di 
sefên nan de bisekinin. 


hê 
ve 

ek 


Ewane û çendîn pirsên din ên 
girîng berhemên terhê Ehmedînijad in ku 
ger pereyê mehane yê ku bi gotina 
Ehmedînijad -ewa pereyê îmamê Zeman 
e û nabe tevlî pereyên xwe bikin”, ku 
tenê 47 hezar Tûmen e bihê dabeşkirin 
bo pêdawîstiyên jiyanê, bi tu avayekê 
têra xerca heftiyekê nake. Bi wê rewşê û 
bi wî halî û bi wan terhên Komara Îslamî 
-bi piştevaniya îmamê Zeman-, herweha 
di civakek ku 30 ji sedî a wê bengdar û 
moitad bi madeyên hişber e bêguman ji 
wan 30% xelkê motad re girîng nine ku 
mal gerim be yan ne, zarokên wan di 
mala xwe de şîva şevê hebin yan ne, belkî 
pereyek kim mehane bihê destê wan û 
bidin hin madeyên hişber û bikşînin. 
Welî Feqîh û dardestên wî jî bi wan re 
pirr heval in, eşkere ye ku em dê hin 
dengên piştevan ji wî terhî re jî bibihîzin. 

lewma ger wiha here pêş, hindik 
hindik, xurek dê bibe pelûqundik. Meger 
yekdengiya xelkê bi piştevaniya hêzên 
opozîsyonê bi hevre dest bidin destên 
hev û rejîma fesad û xwînmija Komara 
Îslamî û terhên malwêranker ên wan bi 
hevre bikin kevirê bin gomê. 


Lewma giraniya li radebider 



û çavdêriya tund 
mîlîtarîzekirina welat ji 
rejîmê ve kar ji derûna 
kiriye û li her derek 
ewlehiyî nemaye. Li 
zanyariyên ku di malperên 
înternetê de dikevin berçav, xelik 
hêrs û esebî û daxdar e û rojane li 
bazaran, sefên nan, nobeya 
benzîn û riyên hat û çûyê de 

îmkana Şerek Giran Di 

Rojhilata Navîn De 

Rojnameya Elqudsa Erebî a ku li Birîtanya tê veşandin 
ragihand: Birîtanyayê daxwaza vegeryana gişt 
hevwelatiyên xwe ên ku di welatên Xelîca Fars de mijûlê 
siyahet yan çalakiyên abûrî bûn kirin. Ev kiryara 
Birîtanyayê seba zêdebûna îmkana şerek teze di navçeya 
Rojhilata Navîn de ye. 

Ebdulbarî Etwan birêveberê rojnameya han di beşa 
gotina birêveber a rojnameya Elquds de amaje bi vê yekê 
kiriye ku, berî rûdana şerê îraqê jî em şahidê kiryarek 
wiha ji aliyê welatên rojava ve bûn. 

Navbirî ragihand: Biryarên welatên Ewropî bi taybetî 
Birîtanya bêsedem û bingeh ninin. Belkî biryarên han li 
gor zanyariyên dirus û piştperde tên dayîn, ku em 
dikarin pêka wan biryar û kiryaran bigîjin encamekê. 

Wî li zarê rojnameya "Dîlî Telgiraf’ ê got ku 
hevkariyên nîzamî di navbera welatên Erebî ên herêma 
Xelîca Fars û Birîtanyayê zêde bûne û heweha liser 
daxwaza welatên erebî ji Rojavayê bo tevlîhevkirina 
bingehên navkî ên îranê ku ji aliyê Wîkîlîksê ve hatine 
eşkerekirin pêdagirî kir. 

Di beşek din a wê nivîsê de hatiye ku Amerîka 
welatên Erebî bi mûşekên "patriyot" pirrçek kirine heya 
di şerek ku îmkana wê zaf e berevaniyê ji xwe bikin. 

Di dawiyê de ragihandiye ku hemû welat di seba 
bikaranîna cura çekan di wî şerî de beşdar dibin û ew şer 
dê ligel şerên din cudahî hebe. 

Pêşmerge dê beşdarî 
rahênana NATOyê bibin 

Hat ragihandin ku Pêşmergeyên Zêrevanî ên Herêma 
Kurdistanê wek beşek ji polîsê federal yê Iraqê, dê 
beşdarî dewreyên rahênanê yên hêzên NATO'yê bibin. 

Fermandarê Pêşmergeyên Zêrevaniyê Ezîz Weysî tevî 
piştrastkirina vê nûçeyê di vê derbarê de, got: "Piştî ku 
biryar hat dayîn hêzên berevanî û zêrevanên herêmê bibine 
beşek ji polîsê federal yê Iraqê, ew hêz dê beşdarî dewreyên 
rahênana hêzên NATOyê bibin. Dewreyên NATOyê dê dom 
bikin.” 

Li gor nûçeya Ajansa Nûçeyan a Kurdistanê Weysî 
axaftina xwe wiha domand, "Li gorî rêkeftina navbera me û 
wê Wezaretê, bo her dewreyekê hejmarek berçav ji 
zêrevanên me beşdar dibin û bi awayekî akademîk û pêşketî 
tên rahênan da ku bibine beşek ji polîsê federal. Mesrefên 
wan dewreyan jî dê li erkê Hikûmeta Herêma Kurdistanê 
bin" 

Malpera "War On Terror” ya navneteweyî, nûçeyek belav 
kiribû ku hejmarek ji polîsê Iraqê û pêşmergên zêrevanî ji 
aliyê hêzên NATOyê ve li paytexta îrlandayê Dublinê, hatin 
rahênan. 


Kirak" yekimîn madeya hişber e ku 

ciwanên Tehranî bikar tînîn 

Wezîrê navxweyî yê îranê ragihand, piştî "Kirak”, "Şûşe" û 
"Tiryak" e ku ciwanên Tehranî bi kartînin. Mistefa 
Mihemednecar, herweha yek ji sedemên bi karanîna 
madeyên hişber xiste stûyê berpirsên qotabxaneyan û got 
dana zaniyariyên şaş bi qutabiyan bûye sedema balkêşiya 
ciwanan berbi madeyên hişber. 



Komara Îslamî ber bi Kirsdanka 
dîrokê ve dimeşe 


m^m 


W: Arin 


Ray Takiye, lêkolînerê 
payebilind yê Şêvra 
pêwendiyên Amerîkayê li 
rojnameya Niyoyork 
Taymz'ê de babetek bi navê 
"Komara Îslamî ber bi 
kirsdanka dîrokê ve 
dimeşe"weşandiye ku li jêr 
de emê beşek ji wê bixin 
berçavê we hêjayan. 

Ew li destpêkê de basa 
serketina tevgera 
azadîxwazî û nerazî a 
hundirî welat dike ku 
valabûna sîstemê bi başî da 
xuyakirin û nîşan da ku ew 
sîstem ne ji usûlên îlahî, 
pîroz û teberik berevaniyê 
nake, belkî ji mêrên 
tirsonek, bêrehm û hov 
pêkhatiye ku ji ber îtiyad û 
bengdariya bi desthilatê 
her tişî gorî dikin. 

Xebat û tekoşîn ji bo 
îranek nû 

îro rojê Komara Îslamî li 
pileya yekem de balê 
dikişîne ser xebat û 
tekoşîna navikî a xwe. Bi vî 
halî, di bin tîrojkên tûj yên 
civîn û rûniştinên bêencam 
û îdiayên zor derheq 
şiyanên aborî, pirsiyarek 
girîng hêj li holê de ye. Gelo 
hikûmeta nawendî a îranê 
dê çiqas bijît? 

Li dîtingeha pir kesan li 
Waşîngtonê de tevgera 
Kesk a dijberî hikûmetê, 
bîranînek çirmisî ye ji pêlên 
nerazîbûna li dor lîstika 
binav hilbijartinê ku 
hikûmeta Îslamî ger em 
nebêjin ew jinav bir, aliyê 
kêm ber bi mandîbûn û 
westiyanê ve kişand. Lê 
hestek han ji kewil ve 
derbasî kûrahiyê nabe heya 
ku bigihîje pirsiyarek 
bingehîtir; eva ku li welatek 
bi sîstemek wiha hov de, 
tevgera kesk çiqas tab 
kiriye. 

Komara Îslamî 
hikûmetek dîktatorî a asayî 
nine, belkî îdeolojîkî ye û ji 
vê dîtingehê ve jî wêrantir 
ji dîktatoriyên din. 


Hikûmetên wusa ji bo tocîh 
û selimandina tepeseriyan 
û desttêwerdanên ji derve 
hewcehî bi şiroveyên 
bêesas, hêcet û sedemên 
neaqilane hene. 

Berpirsiyarên mesebî 
yên dewletê, renge dest 
bidin tund û tûjiyê, lê ew 
karê wan qirar e ku ji bo 
pêşvebirina armancekê li 
dîrokê û ji bo bicihhatina 
hin armancên bilind û pîroz 
bihê encam dayîn. 

Ray Takiye îşare bi 
gotinek Muntezirî li 
meseleya tepeserkirina 
hovane piştî hilbijartina 
sala 2009'an dike ku 
gotibû: "Komara Îslamî 
divê bisekine û teklîf û 
çarenivîsa xwe rohn bike 
ku gelo komarî ye yan 
Îslamî". 

Lewma ew bawer e ku 
xeter demekê gefê ji 
desthilatdaran dixwe ku 
hejmarek zaf û berbiçav û 
bi tesîr ji vê qata 
desthilatdaran bawer bikin 
ku desthilat bi neheqî li 
destên wan de ye. 

Ji binav hilbijartina gera 
10'mîn ve, tim pêlek ji 
bijardeyan, ji mîratên 
înqilabî yên dev berdane û 
ji hikûmetekê veqetiyane 
ku serdemekê bi xwe jî 
berevanî jê kirine. Bi 
tengtir bûna girovera 
desthilatê, hakimên 
Komara Îslamî xwe her roj 
zêdetir dixin cihê rêberên 
Yekêtiya Soviyetê a berê. 
Wan ku koşkên xwe ji riya 
teror û hovêtiyê çêkirine, li 
bin siya berpalên ji 
kuştiyan, bi xeyala xwe 
aram û tenah pal dabûn, lê 
tenahiyek ku xuya bû çiqas 
neewle, bêbawer û 
nepaydar e. 

Herçiqas ku tîş, verîn û 
kirmîbûn ji Komara Îslamî 
re pitir diyar dibe, rejîm jî 
berbirûbûna bi neraziyan 
re bi awayên tund 
didomîne. Armanca sereke 
ya her dîktatoriyekê eve ku 
civaka xwe gorî îmkan bi 


biçûktirîn beşan parve bike 
û takên civakê, kit kit, tenê 
û xemgîn li nav bername û 
pilana zulm û stema xwe de 
qifil bike(girê bide), lê 
teknolojiya sedsala 21'an li 
rizandina îdiayên hikûmetê 
de rolek mezin lîst. 

Herweha hin ji 
ragihandinan jî piştevaniyê 
ji melayên hakim li îranê de 
dikin û çarçoveya hêrs û 
nerazîbûna xelkê 
berfirehtir dikin. Lewma 
berdewamiya dijberiyê, dê 
teisîr û bandorek wêranker 
hebe, hikûmetek ku xwe bi 
kirîza rewatî û meşrûîyetê 
re dibîne ku nahê 
qerebûkirin û xebatek e ku 
nahê temirandin. 

Bizava nerazîbûna li 
hundirê îranê de 
deskewtên zaf bidest xistin, 
karî şeqarê bixe nav 
sîstemê û zêdetir li dijî 
rejîmê pêlan bawêje. 

Ray Takiye di doma 
gotara xwe de diniwîsîne 
herçiqas ku Komara Îslamî 
rû ji kirsdanka dîrokê 
kiriye, lê hêj pêşeroja îranê 
dê ji kêşe û pirsgirêkan dûr 
nebe. Herweha renge piştî 
nemana rejîmê, bo 
heyamek dirêj jî îran aramî 
û asayîşê bi xwe nebîne. Lê 
dîsan jî Amerîka û 
hevalbend bi nîsbet 
pêşeroja îranê xemsar 
nabin, ji ber ku Ronald 
Reygan serbarê wê ku ji 
hiloşîna Yekêtiya Soviyet 
erxayîn û xatircem bû, lê 
girêbenda kuntirola sîlahan 
bi şorewiyê re wajo kir. 

Destgihîştin bi 
armancên girîng yên 
ewlehî nebû sedem ku 
Reygan ji tevgera 
hevbendiyê li Lehistanê de 
pêşwaziyê neke, yan ji 
girûpên siyasî û dijberî 
rejîma pawanxwaz li 
seranserê Ewropaya 

Rojhilat de bêhay û dûr 
bikewe. Lewma Amerîka ji 
piştewaniya wan kesan ku 
pêşerojek geştir ji bo îranê 
çavnihêr dikin, dê 
sergerdan nemîne. 

irandarjahan.net 

Destegula Mihemed 



Mihemed li hember 
gulfiroşiyekê sekinîbû û 
dixwast deste gulek ji 
bo diya xwe ku li 
bajarek din dijiya, bikre 
û jêre bişîne. 

Dema ji gulfiroşiyê 
derket, çavê wî ket 
keçekê ku li kêleka 
şeqamê rûniştibû û 
digiriya. Mihemed xwe 


nêzîkê keçê kir û jê 
pirsî: "Keça baş tu 
çima digirî?" 

Keçika biçûk li halekê 
ku digiriya, got: "Min 
dixwast ji bo diya xwe 
deste gulek roz 
bikirim, lê min tenê 
75 sent heye, li halekê 
ku nirxa destegula roz 
du dolaran e. 


Mihemed girnijî û gotê: 
"Tevî min were, ezê ji te re 
destegulên roz ên sor 
bikirim." 

Dema Mihemed destegul 
jêre kirî û bihevre ji 
gulfiroşiyê derdiketin, 
Mihemed keçê re got: 

"Diya te li ku dibe, hez dikî 
te bigîjînim?" Keça biçûk 
destê Mihemed girt û got: 
"Li wir e," û îşare bi 
goristana aliyê din ê 
şeqamê kir. Mihemed ew 
bire nava qebristanê û 
keçik li ser mezarek nû 
rûnişt û gul danî ser. 

Dilê Mihemed pir hat 
girtin, nekarî xwe rabigire, 
vegeriya gulfiroşiyê, deste 
gul wergirt û 200 mayl 
ajotkarî kir da bi xwe deste 
gulê bide diya xwe. 

www.charismaco.com 


Sergerdankirina 250 qutabiyan di 

sirr û seqema Zivistanê de 



Dadgeha yek ji bajarên bakûrê welat, 
hukmê valakirina debistanekê ku 250 qutabî 
têde hene daye. 

Li gor malperek hikûmetî bi navê "Atî", 
debistana han a qonaxa navendî ye ku 250 
qutabî li hene, sedema sergerdankirina 
qotabiyan di vê dema salê û seqema 
Zivistanê de divar nine. 


Serbarê şopandina 
berpirsên debistanê û 
îdareya "Hînkirin û 
Perwerdê", ne xwedî û ne jî 
parêzer amade nebûn ku 
daxwazên wan bipejirînin, û 
"îsrar" dikin ku di demekî 
nêz de debistan were 
valakirin. 

Eva di halekê de ye ku 
pêwîst e dozgeriya wî bajarî 
pêtir bala xwe bide rewşa 
wan qutabiyên belengaz û 
malbatên wan di vê dema 
salê de di nav xof û rewşa 
xirab de nehêlin. 


Hezîneya miriyan jî zêde bû! 

qebr bi 20 Milyon Tûmen! 


Li gor malpera "Dadna"ê amarên 
fermî nîşan didin ku nirxa qebran di 
Beheşta Zehrayê de girêdayî bi cura 
qebran heye û qatên erdê cudahî 
hene. 

Bi awayekê ku di Beheşta zehrayê 
de jî her weke miheleyên Tehranê 
Bakûr û Başûra bajar heye. 

Bi vê yekê jî, pêvajoya nirxa qebran 
bilez zêde dibe û niha nirxa her 
qebrek 2 metroyî, ji nirxa erd di 
bajarê tehranê de girantir e. 

Birêveberê peywendiyên giştî yê 
Beheşta Zehrayê, zêdebûna nirxa 


qebran li Beheşta Zehrayê de bi 
tiştek siroştî da zanîn û got: 10 
Milyon tûmen bo her qebrekê di 
Beheşta zehrayê de, pereyek zaf 
nine û mîna kirîna xaniyan li bajarê 
thranê, di her qonaxekê de 
bilindbûn û daketina nirxan heye ku 
nirxa qatên kevin ji yek heya 20 
milyon tûmenan in. 

Eva di halekê deye ku li her derek 
welat nirxa erd bo xaniyan daketiye, 
lê nirxa erd bo qebrên miriyan her 
ku diçe, zêde dibe. 


Ez, Tu, Ew 

HÎNEK CARAN NABE BÊ PERE TU TÎŞTEK LÎ SER 
ZANÎST BÊ NiVÎSANDÎN 


W: Hemîd Moxtarî 


Ez diçûm dibistanê daku dersê 
bixwînim 

Tu diçûyî dibistanê, jiber ku tere 
gotibûn, diviya bibî pijîşk 
Ew jî diçû dibistanê, lê nediznî 
çima 

Min perê berîka xwe, ya heftane 
ji bavê xwe werdigirt 
Te pêwîstî bi vê perê nebû, ji ber 
ku pere herdem li mala ve de 
berdest bû 

Ew jî hemû rojê piştî xwendinê li 
kileka şeqaman de binişt difrot 
Mamosta gotibû înşayekê 
binivîsin 

Mijar ev bû: zanist baştir e yan 
pere 

Min nivîsamndibû zanist baştir e, 
Diya min digot mirov ji rêya 
zanist ve dikare pare bidest 
bixwe 

Te nivîsanidibû zanist baştir e 
Rengê bavê te ji te re gotibû, tu 
ji warê pere ve bê niyazî 
Lê wî inşa nenivîsandibû û lapera 
wî sipî bû 

Xameya pênûsa wî rojek berê 
bidawî hatibû 

Wê rojê mamosta gelek lêda 
Zarokên din henekên xwe lê kirin 
û pê dikenîn 

Wê rojê wî seba gişt tiştên xwe 
yên nebûyî girya 
Tu kes nezanî wî çiqas hest bi 
sivikî û bêhurmetiyê kir 
Diyar e mamosta jî nedizanî wî 
perê kirîna pênûsekl nebûye 
Renge mamosta jî nedizanî ku 
pere û zanist hinek caran bihev 
re girêdayî ne 

Hinek caran nabe bê pere tu 
tiştek li ser zanist bê nivîsandin 
Ez li malekê de mezin bibûm ku li 
werza biharê 

Bêhna gulan hewşa wê pir dikir 
Yu li malekê de mezin bibûyî ku 
bi şewan 

Bêhna wan gulan dihat ku bavê 

te bo diya te dikirî 

Lê ew li malekl de mezin dibû ku 

der û dîwarên wê 

Bêhna ew cixare û tiryakê lê 

dihat ku bavê wî dikişand 

Salên dawiyê qonaxa piştî navndî 

bû 

Divia me xwe bo çêkirina 
pêşerojê amade kiriba 
Diba min zêdetir xwendiba, lewra 
ez ketim pey dewrên xwe 
bihêzkirinê li warê waneyan 
Xwendin li zanîngehên derveyî 
welat ji te re pêşerojek baştir 
hebû 

Lê wî ne hez hebû û ne pere, 
dest ji xwendinê berda û li pey 
kar sergerdan bû 
Rojanme çap bû 


Her kesek li nav rojnaman de 
pey tiştekê digeriya 
Ez çûm rojnamê bikirim da 
navê xwe li nav laperên 
derçûyên zanîngehê peyda 
bikim 

Tu çûyî rojnamê bikirî da li pey 
rîklamên şandina xwendekaran 
bo derveyî welat bigerî 
Lê ew navê wî li nav rojnamê 
de bû. Rojek piştir di 
pevçûnekê de kesk kuştibû 
Ew roj ez gelek ji vê hindê 
keyfxweştir bûm ku bixwazim 
bîr ji vê yekê bikim ku kesekî 
kesekî din kuştiye 
Te jî wê rojê wek herdem piştî 
mêzekirina wêneyên rojnamê, 
rojname fire da 
Lê ew li wir bû li nav laperên 
rojanê de 

Bo yekemîn car bû ku di jiyan 
xwe de, 

Ew qas biha pê hatibû dan!!! 
Çend salek derbaz bû 
Dema wergirtina encaman bû 
Ez li benda wergirtina 
bawenameya xwe ya zanîngehê 
bûm 

Te dixwazt bi bawernameya 
xwe ya doktorayê vegerî, 
hemen hez û awat mêjdemiye 
bavê te 

Lê ew hûmû rojê li benda 
bihîstina cîbicîkirina hikmê 
darvekirina xwe bû 
Dema dadweriyê bû 
Civaka me herdem dadweriyê 
dike 

Ez keyfxweş bûm ku şanaziyê 
bi min dikin 

Te hest bi serbilindiyê dikir ji 
ber ku civakê şanazî bi te dikir 
Lê ew şermezar bû ku lome û 
nefrînan lê dikin 
Jiyan didome... 

Tu dem bi dawî nahê... 

Ez serkevtî me, ez dibêjim 
encama hewla min bi xwe ye!!! 
Tu pir serkevtiyê, tu dibêjî 
encama hewil p tekoşîna te 
ye!!! 

Le ew li jêr mistek axê de ye, 
xelkê digot xetayê wî bi xwe 
ye!!! 

Ez, Tu, Ew 

Em qet bi hev re nebûn 
Tu demê me hevdu nas nekir 
Lê ger ez û tu li şûn wî bayîn 
Çîrok dê çawa bidawî 
hatiba??!!! 

Civaki 


Agirl B 

Hejmar 150, 6'ê Çileya Paşîn a 2011 

Çend Xalên Girîng Derbarê Pêkanîna Jiyana hevbeş 

W: Elwac 



Pêwîstî bi pêkanîna jiyan hevbeş 
di hundura her mirovek de ye. Me 
pêwîstî bi jiyan kirinê heye hember 
regeza berambera xwe. Me pêwîstî 
bi vê hindê heye heta dema ku 
zindî ne, ji tenêtiyê rizgar bin. Lê 
ger pêkanîna jiyanê di çarçoveyek 
drost û bi awayek lojîkane nebe, li 
cihê bidestxistina aramanî,berevajî 
bandor dibe û li cihê hebûna 
pêwendiyek kûr û dostane ligel ew 
kesê ku renge bo herdem bihevre 
bijîn, bi tewahî bi tenê dimînin. 
Lewra diviya em bi başî şarezayê 
mercên hilbijartina hevjîna/ê xwe 
ya pêşeroj bîn da bi hilbijartinek 
dirost bikarîn bersivek baş û dirsot 
bidin bo pêdivyên biyolojîkî û 
hundurî ên xwe. 

- Guncawabûn ji warê malbatî 
ve: 

Bi giştî, mirov di çarçoveyek 
malbatî de şikil digirin. Çarçoveya 
malbat û ew tişta ku wek 
dirostbûna kesayetî li nav 
malbatekê de heye, ji malbatekê bo 
malbatek din bi ferq e. Yanî j 

Her malbatek li gor pêkhateya 
civakî û perwerdehiya taybetiya 
xwe, bandora cuda dixe ser wî/wê 
kesê. Jiber ku banora 
perwerdekirinê di çêkirina 
kesayetiyê de pir girîng e. Can 
watson bavê zanista derûnnasiyê 
dibêje: 50 zarokan bidin min û 
bibêjin çi kesayetiyekê dixwazin, 
profisor, polîs, dadwer, diz û... çê 
dixwazin?! Ezê pêka daxwaz we 20 
salan piştre kesayetiyên ku we ji 
min xwestiye, di teslîmê we bikin. 
Li rastî de ew dixwaze bibêje ku 
perwedekirin, bi berhevdan ligel 
aliyên wek jinêtîkî û... xwedî 
badorek girîngtir e. 


Malbat rolek girîn heye li 
çîkirina kesayetiya mirovan de, ku 
wusan e mirov li hilbijartina 
hevjîn, dema li kêleka 
bidestxistina pêdiviyên xwe yên 
hundurî (ku pir girîngti in ji 
pêdiviyên biyolojîkî) bersivek 
dirust werdigirin û ji dûdilê û 
cudabûn yan tirs ji tenêbûnê 
rizgar dibin, ku ew du kese ji warê 
malbatî ve bihevr re guncaw û 
nêzîk bin. 

Bo mînak, diya xortekî, 30 sal e 
jiyana hevbeş pêk aniye, lê 
xwediyê tu tiştê nîne û erkê wê 
tenê şiştin, çêkirina xwarinê, 
zarokmezinkirin û... bûye. 
Zarokek ku nêrîn û dîtina wî 
derbarê jin bi vî awayî şikil giriye, 
ligel keçekê jiyana hevbeş pê tîne 
ku di nav malbata wê de, diya wê 
xwedî biryar bûye û rola wê li nav 
malabat de hebûye. Li encam de li 
jiyana wan du kesan de, nêrîna 
keç û kur derbarê hevjînê cuda 
dibe. Ku wusan e ew du kese ji 
warê malbatî ve bi hev re guncaw 
ninin û li dawiyê de dê tûşî pirsên 
mezin bin. 

- Jihev nêzîkbûna kultûrî: 

Tu tişk nîne ku pêwendî bi 
kuttûrê nebe, lewra pêwsît e keç û 
xort ji warê kultûrî ve bihev re 
nêzîk bin, hebûna cudahiyên 
kultûrî pir bador dixwe ser jiyan 
wan du kesan. Ger du kes ji hemû 
waran d bi hev re guncaw bin, lê ji 
warê kultûrî û civakî ve bihev re 
ne guncaw bin, çawa tevbigerin? 
Li wir e ku pêwîst dike derbarê 
kultûra hevdu hişyarî bidest bixin 
û bipejrînin, eva girîng e, nek eva 
ku bêhurmetiyê pê bikin û bibêjin 
çend nelojîkî û kirêt e! Ger ev 


hişyarî û qebûlkirine hebe, bi curek 
bihev re hevkultûr dibin. 

Xe nêzîkbûn ji warê kesayetî ve: 

her miroek xwediyê kesayetiyek 
taybet bi xwe ye. Ger du kesên ku 
bihev re jiyana hevbeş pêk tînin, ji 
warê kesayetî ve ji hevdu dûr bin, 
bê şik tûşî aloziyan dibin. Bo mînak 
kesek ji warê kesayetî ve 
(dervexwaz) ya mirobek civakî ye û 
bi senahî hest û soza xwe eyan dike 
û zêdetir hez dike li nav civak û 
xelkê de be, ev kesayetiya tevî kesk 
din jiyana hevbeş pêk tîne û dirust 
berevajî ye û diyarkirina hest û 
sozan jêre pir zehmet e, li nav 
civakê de seh bi rehetiyê nake. ev 
du kesa bi hev re ne, lê seh bi 
tenêtiyê dikin û li pêşeroj de dê tûşî 
pirsan bin. 

- Nêzîkbûn ji warê baweriyan: 

Baweriyan, pêgehek gelek qahîm 
hene û kêmtir tên guhertin. Bo 
mînak keçek bawerî bi nixavtina olî 
nine, ciwanek ligel de jiyana hevbeş 
pêk tîne û daxwazê jê dike xwe 
binixêve. Renge keçik qebûl bike, lê 
tu baweriyek jêre nîne û ger hat û 
rojekê keçikê ji kurê bêzar bû û 
pirsek navbera wan pêk bê, ew dem 
dê fire bide. 

- nêzîkbûn ji warê xwendewarî 
ve: 

Vê xalê jî rolek pir girîng heye, 
pêwît e her du kesên ku bi hev re 
jiyan hevbeş pêk tînin, ji warê 
xwendewarî ve li astekê de bin. 
Hinek caran du kes li qonaxa lîsans 
de bi hev re nasiyar dibin, bihev re 
jiyan hevbeş pêk tînin, xory 
xwendina xwe didomîne û 
doktoraya xswe distîne û keç jî di 
hemen ast de domîne. Hêdî hêdî ev 
du kese ji hevdu dûr dikevin û 


çarçoveya nêrînên wan diguherin. 

- Nêzîkbûn ji warê aborî û 
civakî ve: 

Pirsa aborî û civakî curek nêrîn 
li jiyanê de pêk tîne, dema du kes 
ji warê aborî û civakî ve ji hevdu 
pir dûr bin, nêrîna wan derbarê 
jiyanê û riftarê wan bihev re pir 
cuda dibe. Pirsa aborî û civakî, 
şêwazên nêrîn, riftar û hizirkirinê 
li jiaynê de pêk tîne. Ku wusan e 
dema du kes ji du qatên cuda ji 
warê aborî û civakî ve bihev re 
jiyan hevbeş pêk tînin, nêrînên 
wan derbarê jiyanê bi hevre pir 
cuda ye, lewra hêdî hêdî tûşî 
pirsên mezin dibin. 

- Rezamenidiya dayk û bav: 

Nebûna rezamendiya malbatê, 

heta çendîn salan û heta heya 
dawiya jiyanê bandora xwe dibe. 
Baştir ev e ev du kese ku bi hev re 
jiyana hevbeş pêk tînin, 
rezamendiya dayk û bavên xwe 
bidest bixin û wan razî bikin. 
Diviya sedema dijberîkirina wan 
bizanin, ji ber ku pir caran dayk û 
bav bi sedema hebûna ezmûnên 
zêdetir, sedemên lojîkî derbarê 
dijberîkirina xwe bas dikin. 
Lewra baştir e dayk û bavê xwe 
razî bikin, û ger dîsan jî 
nerazîbûna xwe nîşan nedan, heta 
wergirtina rezamendiya wan 
bisekinin, yan jî li hizra kesek din 
bin bo jiyana hevbeş. 

Ku wusan e diyarîkirina 
hevjînê girîngtirîn biryara jiyana 
mirovan e, normal e ku bihadan bi 
vê pirsê û hûrbûn li ser hemû 
warên wê, jiyanek serkevtî me re 
dabîn dike. 

Agirî 


Hejmar 150, 6'ê Çileya Paşîn a 2011 


Daryûş 


Hunermend hertim cehd dikin 
ku bi harîkariya hunera xwe hin ji 
êş û keserên dilê xwe kêm bikin û 
ew êş û jana ku hîs dikin, li derûna 
xwe de derbixin û tev kul û janên 
heyî ji xwe dûr bixin. Jiyan, ezmûn 
û nemaze zanistê jî ew yeka daye 
xuya kirin ku hunera her 
hunermendekê eyankerê seh û 
jiyana wî hunermendî ye. 
Berhemên hunerî jî eyankerê 
hunera herî bilind û xwedî 
bandora hunermendan e. 

Samfoniyên Bîthovîn, ahengên 
Barbod, peykerên rodîn, kevalên 
Lîonardo Davînçî, nivîsokên 
Maksîm Gorgî û Çarliz Dîkênz, 
şanonameyên Oskar Wayld û 
fîlmên Çarî Çaplîn çîvanoka Mem û 
Zîn, serpêhatya kaveyê asinger û... 
hemî eyankerê wan rastiyan in. 

Hunermend nojdarên derûnî 
yên gelê xwe û civaka xwe ne, ew 
êş û janên xelkê xwe destnîşan 
dikin û li hêla sînema, helbest, 
pexşan, muzîk, wênekêşan û... wan 
kul û êşan hêvir dike. Hunermend 
di xeylên xwe de, cîhanek ciwan û 
tejî ji hesretên evîngirtî ji paşerojek 
geş û rohn re diafrîne. Lewma civak 
hertim bi çavê rêz û pêzanînê ve 
mêzeyî berhemên wan yên hunerî 
dikin. Hunermend hertim di 
pêxema wan hez û hêviyên ku 
nekarîne di jiyana xwe de wan 
bidest bixin, di xeyalên xwe de 
hêlûnek taybet ji hez û hêviyên li 
dil de maye xwe re çêdikin û wan 
bidest dixin. 


Hunermend nojdarên gelê xwe ne 



"Maksîm Gorgî" di mijara xwe a bi 
navê kesayetiyên mezin dema ku bi 
tenê dimînin çi dikin? Bas ji 
nimûneya şêwaza hin hunermendan 
dike ku rêyek pir başe bo nasîna 
pîskolojiya wan hunermendan, 
navbirî dinivîse ku, "Antuan Çîxof' 
rojekê di hewşa xwe de dirûnet û 
cehd dike ku kumê xwe ji rojê tejî 
bike û piştre li ser serê xwe bike. 
"Lêun Tolistoy" rojekê bi hêminî ji 
matmatokekê dipirse erê gelo rewşa 
te baş e. Herwisan "Dîl Karingî" 
pîskolojê bi nav û deng yê 
Amerîkayê di pirtûka xwe de bas ji 
hin şaşiyên hunermendan dike û 
derheq bi Niyoton dinivîsîne ku 
navbirî rojekê li cihê hêka mirîşkê 
demjimêra xwe di nava avê de 
dikelîn e. 


hevpar tunebe, gorî hewce çêj ji wê 
hunerê nahê wergrtin. Hunermend 
û kesê hunerhez du dunyayên ji hev 
cuda hene ku ew du hin dijwarî û 
kêmasiyên taybet bi xwe hene ku 
ew kêmasiyane wedigerin ser herdu 
aliyan. lê ew du beşe di civakê de, di 
gelek waran de li hev nizîk in. 
Hunermend bi rêya hunera xwe ve 
êş û jana xelkê ku di dil û derûna wî 
de hatiye cihgîr kirin ji xwe dûr 
dixin û weke derûneke nesaxiyên 
civakê derdixe û mîna nojdarekê jî 
çareser dikin. 


Herdu Afrandinên hunerî û 
çêjwergirtin ji hunerê mirov ji 
nexoşiyên derûnî rizgar dike, lê 
cudahiyek ku di navbera wan 
duyan de tê xuya kirin ew e ku 
hunermend bi xwe ji rêya hunera 
xwe ve aram dibe, lê mirovê 
hunerhez qasek ji wê hunerê ku 
eyankerê serhat û jiyana wî ye 
weke alavek bo hêmin kirina 
derûna xwe mifahê jê werdigre. 
Mirovê hunerhez bi dîtina zehmet, 
îza û hez û newekheviyên jiyanê di 
hindurê wê hunerê de hez û 
meynetên derûna xwe li bîr dibe. 
Dema ku mirov berhemek hunerî 
dibîne û bi rih û derûna mirov re 
hev digre ew yek nîşana jiyana 
mirov e. 

Lê gava di navbera hunermend 
û mirovê hunerhez de tu xalek 


Lê ya ku ji tev aliyekê re xuy; 
hunermendên Kurd jî bi salan 
bi afrandina berhemên xwe yên 
hunerî, ew êş û kul û janên ku bi 
dirêjahiya dîrokê bi serê gelê me de 
hatiye, bi awayekî hunerî merhem 
kirine û herdem hêz û şiyanên xwe 
yên hunerî xistine xizmet çareser 
kirina hesret û hêviyên di dilmayî 
ên civaka Kurd û xeyalên xwe tevlî 
jiyana bi kul û keserên netewa xwe 
kirine. Gava mirov mêzeyî 
berhemên hunerî ên hunermendên 
Kurd dike, bi zelalî tê xuyakirin ku 
bingeha felsefeya wê hunerê 
çavkanîgirtî ji jiyan û serpêhatiyên 
civatgeha Kurdistanê ye ku 
hunermend xwastiye bi wê rêye 
hestên xwe bîne holê û moralek 
evîngirtî ji hêminî û tenahiyê bi gelê 
xwe re parve bike. Lewma hewce ye 
ku em berhemên hunermendn xwe 
bilind binirxînin û rêz ji xebat û 
tekoşîna wan ya hunerî bigrin. 

Çavkanî: 

"Firoyd çi mîgoyed", nivîsîna 
Nesrollah Babulhewêcî 
"Peydayişê dîn û huner" nivîsîna Can 
Dîmorgan 
Govara Lawan 



Muxtarnameya îranê 

car din Sunî êşandin 



Fîlma bi navê "Muxtarname" ku ji 45 beşan 
pêk hatiye, qederek e ku ji aliyê telefizyonên 
îranê we tê belavkirin. Ew fîlm bas ji jiyan û 
serhildana Muxtar Eb Obîd Siqfî dike ku piştî 
bûyera Aşûrayê dest bi tolvekirina bikujên 
îmam Husên, îmamê sêyem yê Şîeyan dike. 

Belavbûna wê fîlmê ji aliyê ragihandinên 
îranê ve yê bûye cihê nerazîbûna parek berçav 
ji xelkê ola Sone û nemaze mamostayên 
Sunemeseb yên navenda olî ya "Ellzehra" li 
welatê Mîsrê. Ew li ser vê bawerêne ku di vê 
fîlmê de rayedarên îranê bi awayekî eşkere 
êrîşê dikin ser Suneyan û bêhurmetiyê bi 
"Sehabeyên Pêxember" û nemaze "Ebdulahê 
kurê Zibîr" dikin. 


Ew fîlma han bûye cihê dilgiraniya parek 
ji xelkê îranê û bi taybetî gelê Kurd. Hacî 
Husên Emînî yek ji mamostayên ayînî yê 
Kurdistana Rojhelat, di gut û bêjek tevî 
Radyo Ferda ragihand ku: berpirsên welatê 
me bi weşandina van fîlman xelkek zaf ji 
xwe êşandine û ew dixwazin ku bi wan 
kiryarên xwe tovê netifaqiyê di nava ola Şîe 
û Suneyan de bireşînin û car din wan berdin 
canê hev. Navbirî kiryara han bi tundî 
şermezar kir û got ku ew yeka bi dijî 
wekhevî û biratiya navbera Şîe û Suneyan 
da zanîn. 

Emînî di parek din a axaftina xwe de 
zêde kir ku dezgehên ragihandina îranê 
çend carek din jî bi belavkirina fîlmên 
direwîn yên weke îmam Elî û Yusif 
Pêxember, bêhurmetiyek zaf bi Sune û 
Mesîhiyan kirine. Ger ew rast dibêjin bila îzn 
û derfeta vê hindê bidin me jî daku em li 
radyo û telefizyonên îranê de berevaniyê ji 
xwe bikin. 

Hêjayî gotinê ye ku Komara Îslamî a 
îranê heyamê çend salan e ku sermiyeyek 
berçav xistiye xizmet çêkirin û berhemanîna 
fîlm û dekumentarên direwîn yên olî û 
dîrokî û bi wî awayî êrîşê dikin ser ol û 
dîroka neteweyên ne Şîe û bêhurmetiyê bi 
wan dikin. Ew kiryarên komara Îslamî bûye 
cihê xeyidîn û nerazîbûna zaf aliyên olî. 


Çîçekên Amerîkayê, weke pirtûka 

herî bi nirx hat firotin 



Pirtûka "Çîçekên Amrîkayê” ji 
berhemên Can Cîmêz bi buhay 17 
Milyon Dolaran weke binirxtirîn 
pirtûka cîhanê hat firotin. Pirtûka 
han ku xudiyê Lord Hazkêt yê xelkê 


Birîtaniya yê bû, di yek 
ji heracfiroşên bajarê 
"London”ê bi nirxek 
çavrênekirî û giran hat 
firotin. 

Can Cîmêz Odoban 
yê nîgarkêş ev pirtûka 
han ku ji hizar wêne ji 
500 çîçekên cur bi cur 
pêk hatiyê di heyamê 
12 salan de berhem anî. 

Modela nîgarên wê 
pirtûkê ji wan çîçekan 
pêkhatiye ku Can Cîmêz 
Odoban li heyamê wan 
12 salan de li seranserê 
Amrîkayê ew nêçîr 
dikirin û piştre sernişîv 
li ban vedikirin û 
nîgarên wan dikşandin. 











Çand U Huner 

Hunera dawet û dîlanan 

li bakûrê Kurdistana îranê 


Hejmar 150, 6’ê Çileya Paşîn a 2011 


Kewêzer 


Dema ku bas ji govend û dîlanê tê kirin, 
berî her tiştî hizra mirov bo xweşîderbirîn 
di rê û resmên şahiyê bi taybetî zewaca kur 
û keçan diçe. Lê felsefeya govend û dîlanan 
zaf li wê yekê kûrtir e. 

Bi giştî dawetên Kurdî dewlemend in û 
hunerek zaf tê de dixuye. Lê di rastî de min 
zanyarî li ser tev govendên hemû deverên 
Kurdistanê nine, belkî ezê di vir de 
şîroveyek kurd liser dawet û dîlanên Kurdî 
li Bakûrê Kurdistana îranê bikim. 

Govendên fikulor ên wê deverê bi 
avayekî rêk û pêk hatine bingeh danîn ku 
her yek ji wan nav, aheng û sitrana taybet 
bi xwe hene. Ji aliyek din ve yasa û rêsayên 
taybet hene ku di dema birêveçûnê de 
gerek bihên berçavgirtin, ku ewa jî bi xwe 
nezmek taybet daye wan govendan. 

Nezma wan şibê rêjeyên eskerî ne, li 
rêzbûn li gor bilindiya bejna dawetkeran û 
destgirtin bigre heya livên herî biçûk. 
Şîweya destgirtinê, milê aliyê serçûpiyê 
dikeve pişt milê dawetkerê pêş xwe ku ewa 
jî bo wê yekê tê berçavgirtin ku di 
govendên wê deverê de zivirîn bo aliyê 
çep, rast û vegeriyan bo piştve heye û ev 
cure destgirtine nahêle milên dawetkeran 
jihev bialin û pêşî ji livên wan bigrin, 
hereketa ser jî li gor ahengê dihê ragirtin û 
avirdan, herweha hereketên pê bihevre ne 
ku ger kesek pêyê xwe şaş bavêje di nav 
hemûyan de diyar e û kesê xetakar eşkere 
dibe. 

Di wan govendan de herkes ji endamên 
girûpa dawetê bo serçûpî û binçûpiyê 
nabin, belkî dibe kesên jêhatî û zal biser 
hunera dawet û ahengan serçûpiyê 
bikişînin. Wan du kesên serçûpî û 
binçûpiyê rolê rêber hene, wêca di wir de 
ye derdikeve ku ger rêber bihêz û zal nebe, 
bêguman karê endamên girûpa wî serkevtî 
nabe. Weke her karek din şaşiya rêber 
eyan û berçav e, çimku ger rêber şaşiyekê 
bike bandorek nerênî li tev pêkhateya 
govendê dike. 

Govendên devera han, pêk tên ji 3 
komeleyan, "milanê, qêlîçê û şêxanî”. 

Govendên milanê sivik in û bi ahengên 


evîndarî û rîtmên sivik birêvediçin û pêtir 
hereketên leş rola sereke dilîze. Dawetên 
qilîçk ê, têliya qilîçê tê girtin û pirraniya 
hereketên wê dawetê bi dest û lewendiyan 
dimeşin. Herweha dawetên şêxanî, di hin ji 
wan de dest dihê girtin û di hinan de jî 
dawetker destên hev nagirin, girin, destên 
xwe yan liser kêlek yan jî li pişt xwe digrin. 
Ew komela dawetan, pirr zehmete û 
hereketên wê zaf û alozin, cureyên 
hereketên wê rezmî ne û şibê rêjeyek 
eskerî ne û pêtir hereketên pêyan rola 
sereke dilîzin. Gav vêtinên wê bi hejmar in 
jiber ku hereketên wê pirr zaf in ku 
dawetker gavên kim û zêde neavên yan jî 
di dema xwe de bizivirin. 

Danîna wan govend, aheng û sitranan 
her yekê felsefeya xwe heye. Bo mînak emê 
felsefeya govendekê diher komeleyekê de 
şîrove bikin. Di govendênên milanê de, 
govendek heye bi navê hamdîl, ku sitrana 
wê viha destpêdike/’hamdîl hamdîl hamdîl 
bana’’ tê gotin ku xortek vîndar liser banê 
mala xwe libenda evîndara xwe dibe û 
dema keça evîndara wî derdikeve derê 
malê, xortê evîndar ji xweşiyan xwe 
hildavêje û dibêje hamdît hamdît liser 
banan, ku hereketên vê xwehilavêtinê û 
aheng û peyvên xwe liber kirine û ew 
govend firandine. 

Di beşa qilîçê de, govendek heye bi navê 
ereban, ku ev dawet jî li gor çavkaniyên 
devkî di dema êrîşa sipaya ereban bo ser 
Kurdistanê bûye û Kurdan gotiye Ereban 
qirken qirken, xwîna neyaran firr ken. Di 
vê dawetê de jî dawetker bi serek bilin 5 
gavan ber bi pêş davêjin û piştre bi serek 
nevî û xwar 3'ê gavan paşde tên. Felsefeya 
wê ev e ku dema Kurdan li hemberî Ereban 
berxwe dan bi serek bilind çên pêş û di 
encam de şikest xwarin û bi serek nevî 
paşde zivirîn û teslîmî sipaya îslamê bûne. 

Herweha di komeleya şêxaniyan de jî 
gişt wan dawetên şêxanî di meydanên şer 
de hatine çêkirin û hereketên wan bi rabûn 
rûniştin, xwe nevîkirin, çûne pêş û hatinr 
paş rezmî û eskerî ne û herweha aheng û 
sitranên wan govendan jî hemasî ne. 




Destbirakê 

rast 


N: Reşîd Hemo 
A:Cankurd 



Dibêjin (1) 

Destbirakê rast 
Kalemêrek hebû, kurekî wî hebû, ku gelek 
destbirak ji xwe re digirtin. Bavê wî jêre got: 
"Kurê min! Bila dostaniya te bi xelkê re hebe, lê 
destbiraka ji xwe re pir neke, bila yek be, bila bi 
te re rast be." 

Kurê wî bi ya bavê xwe nedikir û gelek destbira ji 
xwe re çê dikirin. 

Bavê got: “Kurê min! Ka îro em destbirakê te 
biceribînin, ka vî berxî serjêke, bixe vî çiwalî û 
deyne aliyê malê.'got: ”de biçe gazî filan 
destbirakê xwe ke, lê mesela berx jêre nebêje." 
Kur çû gazî destbirakê xwe kir û hatin malê, got : 
çi ye? 

Kalê got: “Bi Xudê îşev mirovek hate dor mala 
me, me jî ew kuşt û va ye me laşê wî xistîye 
çiwêl, divê îşev em wî ji hundir derxin û veşêrin, 
berî ku kes pê bihese." 

Mêrik li çiwêl nihêrî, dît ku xwîn ji bin diherike, 
ew tirsiya û got:“Bi Xudê ez newêrim, hikûmet wê 
min jî bigire." 

Bavê ji kur re got: “de biçe gazî destbirakê xwe 
yê din ke." 

Kur çû gazî destbirakê xwe yê din kir, wî jî xwe 
neda ber. 

Her çend destbirakên wî hebûn, gazî hemiyan kir, 
kesekî ji wan xwe neda ber. 

Kalê got:”de biçe, gazî destbirakê min filan kesî 
ke, bila bê. Kur çû , gazî kirê, hat, ji piya sekinî, 
got: "Xudê xêra te bide, bira vê şevê çi qewimî 
ye?l." 

Kalê got:“Bira! Hal hewal eve, ev mêrik hat bi ser 
me de mir, em dixwazin wî veşêrin, berî ku sibe li 
me rûn bibe." 

6ot:“Nexwe, ne wexta seknê ye, rabin çiwêl 
hildin pişta min, ezê bibim wî veşêrim. 

Çûn çiwal ariîn, derî vekirin, laşê berx derxistin û 
çîroka xwe û kurê xwe jêre got. 

Bi kêf û henek goştê berx xwarin. 

Hîngê, dîsa kalê ji kurê xwe re got: -“Destbirakê 
rast ewe, yê ku di tengiyê de li te bibe xwedî." 

Dibêjin (2) 

Carekê Mûsa pêxember bi rê de diçû, rastî 
mêrûyekê hat, ku libek ax di devê wê de ye, bi 
rê de diçe. Jê pirsî, got: “Mêrû ya delal! Tu yê 
vê axê kude bibî?" Got: “Bi Xudê min dît ev girê 
han bi min ne xweşe, ezê ji wir rakim bibim alîyê 
han." Mûsa got:"Mêrû ya delal! Ma tu yê bi vî 
devê xwe yê jar karibî vî girê hariî mezin ji wir 
rakî?" Mêrûyê got: “Ez dibêjim, ezê karibim, lê 
min nikarîbû ezê di vê rê de nemirim jî?“ 

Dibêjin (3) 

Genim ji garis re got: “Ezê biçim hec, heya têm, 
tu yê li şûn min bibî nan, zarokan birçî nekî." 
Garis got:“Başe. Lê tuyê destûra min bidî, ku 
car-caran bibim bijêrek?" 

Genim got:"-Hele tu çê-çê bibe nan, li ser sêlê 
neqete, bila bijêrek ji te re bin." 

Turumbêla Ehmedînijad û pênûsa 

Malikî ketin bazara firotinê 



Di çend rojên derbazbûyî de dezgehên çavdêrî ên Komara 
îslamî bi fermî firotina turumbêla Ehmedînijad ragihandin. 
Di roja yekim a navnivîsînê de malperek taybet bi 
reklamkirin bo turumbêla Ehmedînijad hatiye vekirin û hin 
girêbest jî gihîştine wan, ku yek ji wan ji sermayedarek 
Ereb e ku 1 Milyon Dolar bo kirîna wê turumbêlê daniye. 
Turumbêla wî cura "Pêjo 504"e û heya niha ragirtiye. 

Biryar e ku di destpêka meha Şubatê de hevdem ligel yada 


"Avatar"ê rekurda kopîkirina neyasayî a 

înternetê di sala 2010'an de şikand 


AVATAR 

IN THEATERS WORLDWIDE NOW 



(kEBSITE SCREEN SHOT J 


Fîlma "Avatar" ku ji aliyê derhêner Cîmêz Kamêron ve hatiye kişandin, 
bi yek ji fîlmên dîroka sînemaya cîhanê tê hesibandin ku bi awayekî 
berbiçav hatiye firotin. Herwisan di warê kopîkirina neyasayî a bi rêya 
înternetê ve li sala 2010’an jî pêş bû. 

Li gor malpera "Turênt Firîk", fîlma Avatar di sala 2010’an de tenê ji 
aliyê yek ji malperên înternetî ên kopîkirina neyasayî ve, 2 Milyon û 


600 Hizar caran hatiye 
kopîkirin. Fîlma 

Awartar ku di sala 
2010’an de 3’ê xelatên 
Oskar û 2 xelatên Guldin 
Golb wergirtine, kariye 
serhildanek mezin di 
berhemanîna sînemaya 
cîhanê de biafirîne û bi 
firotina qasî 2 Milyard û 
800 Milyon Dolaran 
bibe yek ji pirrfiroştirîn 
fîlmên dîroka sînemaya 
cîhanê. 

Derhênerê 56 salî Cîmêz 
Kamêron ragihand ku 
beşa duyem a fîlma 
Awatar yê li sala 
2014’an û pişka sêyem 
jî di sala 2015’an de yê 
bihê belavkirin. 


Ji esman çûkên mirî barîn 


şoreşa 1357’ ê de li bajarê Abadanê 
turumbêla wî bikeve bazara 
firotinê. 

Ji aliyek din ve jî bazirganek Kuwêt 
ragihandiye ku amade ye 7 Milyon 
Dolaran bide wê pênûsê ku Malikî, 
Serokwezîrê îraqê hukmê 
lisêdaredana Seddam Husên pê 
wajo kiribû. 

Hevdem gellek bazirganên din 
amadene wê pênûsê bikirin û bi 
pereyek zaf bidin mozexaneyên 
binav û deng. 

Lê daxuyaniyek serokatiya 
Encumena Wezîrên îraqê, rohn 
kirin ku bi tu awayekê ew pênûs li 
îraqê naçe der û dê di mozexaneya 
Nîştimaniya îraqê de bimîne. 




Li eyaleta Arkansan a welatê Amerîka ji 
esman çûkên mirî barîn. Li gora nûçeyan 
li Arkansas nêzikî nîvê şêve di demjimêr 
23.30 de, ji nişka ve ji esmanan çûkên 
mirî hatin xwar. Li erdê nêzikî 2 
kilometrên çarguşî hemû bû çûkin mirî. 
Çûkên ji ezmana mirî barîn ji cureyê 
çûkên reş in. 

Berpirsên dewletê, lêkolînê li ser mirina 
çûkan li esmanan dikin. Lê tê gotin ku, 


sedema mirina 
wan dikare, ji 
barandin 
teyrokek bi 
be, yan 
ihtimala 
brûskê li wan 
dabe heye. 

Herweha tê gotin 
ku, ji bo hinek 
sedeman refên 
çûkan rêya xwe 
guhertine û tuşî 
problema mirinê 
bûne. Encama 
lêkolînan dê 
sedema mirina 
çûkan li esman 
bide zanîn. 

Roieva Kurd 


Temenê vê jinê 123 sal e û 

hêj pizîşk nedîtine. 


h <U /« 



Selma di konekê de di himêza çiyayê Almaxara de li herêma 
Aisîna bi tenê dijî. 

Bi tena xwe ji bilî bîranînên temenê dirêj (123 sal) 12 law û 
keç û 100 neviyên wê hene. 

Ligel wê yekê jî di konê xwe de bi tenê jiyan dike. 

Hemû zarokên wê zewicîne, temenê yê mezin 90 sal e. 
Neviyekî wê got: Pîrika min hîç bijîşk (nojdar) nedîtine, tenê 
carekê ji bo çavên wê, bi dijwarî û bi zorî ew bir bal pizîşk, ji 
bo dîtina wê berçavkek jê re çêkir. 


itayn, cejna eşq û evînê di îranê de 

hat qedexekirin 

Malpera "Nedayê Sebzi Azadî" wiha weşand: di nêzîkbûna roja valintaynê, Yekêtiya 
çapxaneyan, di daxuyaniyekê de belav kirin ku, çap û berhevkirina her cure alavên rêklam 
bo wê rojê ên weke gulên roz, wêne û şeklên dil û nîvdil, kartên teblîxî qedexe ne û her cure 
çalakî di wî warî de bihê dîtin, dê ji aliyê organên pêwendîdar ve bihên cezadan. Vê nûçeyê 
herweha dengvedanek navnetewî jî peyda kir. 

Rojnameya "Lîberasiyon" ê ya çapa Parîsê wiha nivîsand: Hezkirina 14'ê Febroariyê, anko 
roja valintaynê di nav ciwanên Îranî de roj bi roj zêdetir dibe, eve li halekê deye ku rejîma 
Komara Îslamî a îranê li destpêka heştêyan de mejûlî xebat dijî tiştekê ye ku rejîm bi 
nîşaneyên nifûza kultora rojavayî nav dibe. 
























